Direcció de projecte: ATM, Autoritat del Transport Metropolità
Període: agost 2010 – desembre 2010
Marc de programes de recerca innovació:
L'objectiu d'aquest estudi és la localització, el dimensionament i el disseny de possibles espais d'aparcament d'intercanvi modal entre el vehicle privat i l'autobús.
Aquests espais han de permetre assimilar els fluxos de zones de baixa densitat, molt dependents del vehicle privat i promoure la utilització del transport públic en una part dels seus desplaçaments.
El Pla director de la mobilitat (pdM) de la Regió Metropolitana de Barcelona (RMB) preveu la creació d'aparcaments de dissuasió (Park&Ride) en parades d'autobús, com una eina de la gestió de la mobilitat i d'afavoriment del transvasament modal del pdM.
A les comarques a l'entorn del Barcelonès, amb zones de baixa densitat on no és rendible ni eficient des del punt de vista socioeconòmic la creació d'una oferta ferroviària, el servei d'autobús interurbà presenta l'avantatge d'adaptar-se millor al territori i als fluxos de baixa demanda que caracteritzen aquestes zones.
La creació d'aparcaments d'intercanvi modal vinculats a les línies d'autobús que presten serveis exprés fins a les ciutats denses de l'RMB, constitueixen una bona solució de transport públic en aquestes zones.
A partir de la informació bàsica que prové de l'estudi de formalització del programa d'infraestructures de transport públic per carretera del Pla director d'infraestructures de l'RMB, s'ha realitzat una anàlisi de diferents aspectes dels possibles espais candidats d'aquest estudi.
Les àrees previstes es jerarquitzen en primera aproximació pel cost / plaça i per la demanda potencial.
Segons aquesta jerarquització, es realitza la selecció tenint en compte a més els condicionants urbanístics i la valoració positiva per part del consistori implicat.
El resultat d'aquesta selecció serà la decisió d'on desenvolupar les diferents propostes d'espais d'aparcament.
El plànol següent mostra, a tall d'exemple, un dels àmbits, el del Baix Llobregat, amb indicació dels espais seleccionats.
Per a cadascun dels espais seleccionats es desenvolupa la proposta d'aparcament, la qual consta d'una memòria on consten els principals aspectes de l'espai, una valoració econòmica de les actuacions i els plànols on es defineixen diferents aspectes de la proposta.
És a dir, els apartats següents:
Tot seguit, i a tall d'exemple, la proposta corresponent a Vallirana:
Els costos socials i ambientals s'han calculat a partir de la guia metodològica del Pla director d'infraestructures de l'RMB i del document "Observatori dels costos socials i ambientals del transport a Catalunya (maig 2004)".
L'estructura dels costos del sistema de transport es pot classificar en tres grans grups:
La viabilitat econòmica i social de les propostes s'estableix segons el càlcul d'una taxa interna de retorn (TIR) de tipus sòcioambiental, a partir de la diferència entre els ingressos i els costos.
S'ha analitzat l'estalvi que suposa la posada en funcionament dels aparcaments d'intercanvi modal en matèria de consum energètic i d'emissions de diferents contaminants.
Pel que fa al sistema de gestió convé indicar els punt següents:
La posada en funcionament dels aparcaments d'intercanvi comporta a grans trets:
Temàtics de Territori i mobilitat: